Съдържание

# Достъпност

Задава настройки, които правят програмите от LibreOffice по-достъпни за потребители с нарушено зрение, ограничена подвижност и други увреждания.

За достъп до тази команда...

#### От лентата с менюта:

Изберете LibreOffice - PreferencesИнструменти - Настройки - LibreOffice - Достъпност.

#### От интерфейса с раздели:

В раздела Инструменти щракнете върху бутона Настройки, после изберете LibreOffice - Достъпност.

#### От страничната лента:

Отворете панела Достъпност, щракнете върху Настройки.

Достъпност в LibreOffice

## Анимации

- Система: използват се системните настройки за мостра на анимирани изображения.

- Да/Не: включване или изключване на анимациите.

### Разрешаване на анимирани изображения

Разрешава показване на анимирани графики, например във формат GIF, в LibreOffice.

### Разрешаване на анимиран текст

Разрешава показване на анимиран текст, например мигащ или „течащ“, в LibreOffice.

### Разрешаване на други анимации

Указва дали са разрешени определени други анимации (например „бягащият пунктир“ при копиране на клетка в Calc).

## Висок контраст

„Висок контраст“ е настройка на операционната система, която променя цветовата схема с цел по-добра четливост. Можете да решите как LibreOffice използва настройките за висок контраст на операционната система.

В режима с висок контраст кантовете на клетки и сенките винаги се показват с цвета на текста. Фоновият цвят на клетките се пренебрегва.

- Автоматично: използва се висок контраст според системните настройки.

- Забраняване/Разрешаване: замества системните настройки за висок контраст.

### Автоматичен цвят на шрифта за екранна визуализация

Показва шрифтовете в LibreOffice със системните настройки за цвят. Тази настройка влияе само на изобразяването върху екрана.

### Използване на системните цветове в мострите на страници

Прилага настройките за висок контраст от операционната система върху мострите на страници.

## Разни настройки

### Маркиране на текст в документи, отворени само за четене

Показва курсора в документи само за четене.

## Настройки на проверката за достъпност

Разрешаване на проверките за достъпност в LibreOffice. Те се извършват, когато изберете Инструменти - Проверка за достъпност.

### Активиране на всички

Разрешава всички налични възможности за проверка на достъпността.

Моля, подкрепете ни!