Съдържание

# Изображение

Изберете изображение, което искате да използвате като шарка за запълване, или добавете свое собствено.

За достъп до тази команда...

Изберете Форматиране - Текстово поле и фигура - Обект - Област - Изображение.

## Изображение

Изброява наличните изображения. Можете също да импортирате изображения.

За да преименувате изображение, изберете го, щракнете с десния бутон и изберете Преименуване. За да изтриете изображение, изберете го, щракнете с десния бутон и изберете Изтриване.

### Добавяне/Импортиране

Намерете изображението, което искате да импортирате, след което щракнете върху Отваряне. Изображението ще бъде добавено в списъка с наличните изображения.

Импортираните изображения се записват в потребителския ви профил и могат да се използват в други документи.

## Настройки

### Стил

- Мозаечно: областта се запълва с изображението като с плочки.

- Разтегнато: изображението се разтяга, за да побере областта на обекта.

- Позиция/размер по избор: задайте избран от вас размер и позиция на изображението в областта на обекта.

### Размер

Размер на плочките или размер за режима „по избор“.

- Ширина: задайте ширината на плочката или на изображението в режим „по избор“.

- Височина: задайте височината на плочката или на изображението в режим „по избор“.

- Като процент от родителя: отметнете, за да направите настройките за височина и ширина относителни спрямо размера на запълваната област.

### Позиция

Изберете позицията за закотвяне на изображението в областта на обекта.

### Позиция на мозайката

- Отместване по X: задайте стойността на хоризонталното отместване на изображението спрямо позицията на закотвяне.

- Отместване по Y: задайте стойността на вертикалното отместване на изображението спрямо позицията на закотвяне.

### Отместване на мозайката

Задайте дали плочките да се отместват по редове или по колони. С бутона брояч укажете стойността на отместването.

### Поле за мостра

Показва мостра на текущия избор.

Моля, подкрепете ни!