Описание (свойства на файл)

Съдържание

# Описание

Съдържа описателна информация за документа.

За достъп до тази команда...

#### От лентата с менюта:

Изберете раздела Файл - Свойства - Описание.

#### От интерфейса с раздели:

Изберете Файл - Свойства, после изберете раздела Описание.

LibreOffice поддържа Dublin Core Metadata Element Set (дъблински основен набор от елементи за метаданни), стандартизиран набор от елементи за метаданни, използвани за описване на физически и електронни документи.

Можете да добавяте допълнителни елементи на метаданни в раздела Потребителски свойства.

Заглавие, Тема и Ключови думи се експортират в PDF файловете като свойства на PDF документа. Въведените стойности се експортират и ще се виждат в съответните полета от описанието на свойствата на PDF файла.

## Елементи

### Заглавие

Въведете заглавие за документа.

Дефиниция според DCMI: име, дадено на ресурса.

### Тема

Въведете тема на документа. Можете да ползвате темата, за да групирате документи със сходно съдържание.

Дефиниция според DCMI: темата на ресурса.

### Ключови думи

Въведете думите, които желаете да ползвате за индексиране съдържанието на документа. Ключовите думи трябва да са разделени със запетаи и могат да съдържат интервали или точки и запетаи.

### Сътрудник

Въведете имената на хората, организациите или други страни, които са допринесли към документа. Например имената на авторите на документа или членовете на екипа, които са предоставили данни за съставянето му.

Дефиниция според DCMI: страна, даваща принос към ресурса.

### Обхват

Въведете времето, мястото или юрисдикцията, за която се отнася документът. Например диапазон от дати, място или институция, за която е приложим.

Дефиниция според DCIM: пространственият или времевият предмет на ресурса, пространствената му приложимост или юрисдикцията, за която се отнася.

### Идентификатор

Въведете уникален и еднозначен идентификатор за документа. Например номер на документ или ISBN.

Дефиниция според DCMI: еднозначна референция към документа в определен контекст.

### Издател

Въведете името на страната, която предоставя документа. Например търговско дружество, университет или правителствен орган.

Дефиниция според DCMI: страна, която отговаря за предоставянето на ресурса.

### Връзка

Въведете информация за ресурси, свързани с документа. Например набор от томове, от които документът е част, или номер на издание на документа.

Дефиниция според DCIM: ресурс, свързан с документа.

### Права

Въведете информация за права върху интелектуалната собственост, свързана с документа. Например декларация за авторски права или информация за това кой има право на достъп до документа.

Дефиниция според DCMI: информация за права, отнасящи се до ресурса.

### Източник

Въведете информация за други ресурси, от които документът е производен. Например името или идентификатора на физическо копие, от което е сканиран документът, или URL адрес, от който е изтеглен.

Дефиниция според DCMI: свързан ресурс, от който е производен описваният ресурс.

### Тип

Въведете информация за категорията или формата на документа. Например дали е текстов документ, изображение или мултимедийна презентация.

Дефиниция според DCMI: естеството или жанрът на ресурса.

### Коментари

Въведете коментари, улесняващи идентифицирането на документа.

## Помощ

Щракнете върху бутона Помощ, за да отворите страницата от помощта, свързана с текущо отворения диалог.

## Нулиране

Анулира промените, зададени в текущия раздел, и връща стойностите от момента на отваряне на диалоговия прозорец.

## OK

Записва всички промени и затваря диалоговия прозорец.

## Отказ

Натискането на Отказ затваря диалоговия прозорец без запазване на нанесените промени.

Теми, свързани с показаната

Свойства

Импортиране и експортиране на HTML

Страница за DCES в уебсайта на DCMI

Моля, подкрепете ни!