Съдържание

# Главни документи и поддокументи

Главният документ ви позволява да работите с големи документи, например книга с много глави. Главният документ представлява нещо като общ контейнер за отделни файлове на Writer. Отделните файлове се наричат поддокументи.

## Характеристики на главните документи

- Когато отпечатвате главен документ, се отпечатва съдържанието на всички поддокументи, указателите и всичкият въведен от вас текст.

- В главния документ можете да създадете таблица на съдържанието и указател за всички поддокументи.

- Стиловете, използвани в поддокументите, например стиловете за абзаци, автоматично се импортират в главния документ.

- Когато разглеждате главния документ, стиловете, които вече присъстват в него, имат предимство пред стиловете със същото име, които са импортирани от поддокументите.

- Поддокументите никога не се променят от промени, нанесени в главния документ.

Когато добавите документ към главен документ или създадете нов поддокумент, в главния документ се създава връзка. Не можете да редактирате поддокумента пряко в главния документ, но чрез прозореца Навигатор можете да отворите всеки от поддокументите за редактиране.

## Пример за използване на стилове

Главният документ „главен.odm“ съдържа малко текст и връзки към поддокументите „подчинен1.odt“ и „подчинен2.odt“. Във всеки от поддокументите е създаден и използван абзацен стил с еднакво име, „Стил1“, след което поддокументите са записани.

Когато запишете главния документ, стиловете от поддокументите се импортират в него. Първо се импортира новият стил Стил1 от документа подчинен1.odt. След това се импортират новите стилове от подчинен2.odt, но Стил1 вече присъства в главния документ, затова няма да бъде импортиран.

Сега в главния документ виждате новия стил Стил1 от първия поддокумент. Всички абзаци със стила Стил1 в главния документ ще бъдат показани с използване на атрибутите от Стил1 в първия поддокумент. Вторият поддокумент обаче няма да бъде променен сам по себе си. Абзаците със Стил1 от втория поддокумент ще се виждат с различни атрибути в зависимост от това дали е отворен отделно или като част от главния документ.

За да избегнете объркване, използвайте един и същ шаблон за главния документ и поддокументите му. Това става автоматично, когато създадете главния документ и поддокументите от съществуващ документ със заглавия чрез командата Файл - Изпращане - Създаване на главен документ.

Теми, свързани с показаната

Работа с главни документи и поддокументи

Указатели, обхващащи няколко документа

Прозорецът Навигатор в режим за главни документи

Моля, подкрепете ни!